BANNANSI ba Poland bajjukidde baannaabwe abafiira mu Uganda wakati w'omwaka 1942-1951 bwe badduka e Serbia mu ssematalo ow'okubiri.
Bano bakulembeddwa Senator Maciej Luczak nga basoose kugenda ku ntaana ezaziikibwamu abantu abali eyo mu 100. Baganzise ebimuli ku ntaana n'okukoleeza emisubbaawa.
Bano babadde ku kyalo Mpunge-Kkojja mu ggombolola y'e Mpunge mu disitulikiti y'e Mukono.
Gavumenti eya wakati ekulembeddwa ssentebe wa disitulikiti y'e Mukono Andrew Ssenyonga ne RDC Maj. David Matovu.
Senator Luczak era agguddewo ekizimbe kye bazimbye ku ddwaliro ly'e Mpunge nga kino kiriko waadi y'abakyala, abaami, n'abaana.
Bano baataddemu n'amasannyalaze g'enjuba n'ebitanda ng'awamu biwemmense ensimbi obukadde nga 250.
Senator agambye nti baakoze kino olw'okusiima omukwano Uganda gwe yalaga abantu baabwe mu kiseera ekyo.
RDC Matovu alabudde abantu okwewala okutabula emirembe n'agamba nti bano baava e Poland okujja e Uganda olw'entalo ezaali ewaabwe. Matovu asabye nti Bannayuganda basaanidde okulonkoma abo abaagala okutabula emirembe eri ab'eny'okwerinda.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn